Fl-artiklu tagħha tal-bieraħ il-Ħadd fuq is-Sunday Times intitolat , Claire Bonello identifikat problema oħra kbira konnessa mal-proċess tal-permessi tat-torrijiet tal-Imrieħel u Tas-Sliema (Townsquare). Victor Axiak u Timothy Gambin fil-passat riċenti kellhom fost il-klijenti tagħhom lill-gruppi ta' Gasan u ta' Tumas li jiffurmaw parti mill-konsortium li twaqqaf għall-Power Station tal-Gass f'Delimara. Għalihom Victor Axiak u Timothy Gambin għamlu xogħol li kien jikkonsisti fi studji dwar impatti ambjentali ta' dak il-proġett. Axiak dwar l-ekoloġija marittima u Gambin dwar l-arkejoloġija marittima. Ir-ritratt ta' hawn fuq juri paġna mir-rapport tal-EIA dwar il-power station li taħdem bil-gass f'Delimara bl-ismijiet ta' Axiak u Gambin u l-oqsma li rrappurtaw dwarhom. Il-mistoqsija ċara hi jekk hux etiku li Axiak u Gambin jieħdu sehem f'laqgħat tal-Awtorità tal-Ippjanar li fihom jagħtu l-opinjoni u jiddeċiedu dwar applikazzjonijiet tal-klijenti tagħhom. Axiak ma attendiex għal uħud mil-laqgħat. Imma la hu u l-anqas Gambin ma ħassew il-ħtieġa li jgħidu li għandhom xi konflitt ta' interess. Din x'serjetà hi? L-imġieba korretta mhiex qegħda għall-politiċi biss iżda ukoll għal kull min hu involut fit-teħid ta' deċiżjonijiet.